**ג'ארד טריסטן פדלקי** (באנגלית: **Jared Tristan Padalecki**; נולד ב-19 ביולי 1982) הוא שחקן אמריקאי. נודע בזכות תפקידו כסאם ווינצ'סטר בסדרה "על טבעי" ברשת The CW, ולפני כן התפרסם בסדרת הטלוויזיה "בנות גילמור", וכן גם במספר סרטים כמו "יום בניו יורק" ו"בית השעווה".

ביוגרפיה
--------

פדלקי נולד בסן אנטוניו, טקסס שבארצות הברית. הוריו הם ג'רלד ושרי פדלקי. יש לו אח גדול ממנו בשם ג'ף ואחות צעירה בשם מייגן. הוא התחיל לקחת שיעורי משחק בגיל 12.

בשנת 1998, זכו פדלצקי ושותפתו כריס קרדנאס באליפות המדינה הלאומית לפרשנות והסברה. לאחר סיום לימודי התיכון בשנת 2000, תכנן ללמוד במקור באוניברסיטת טקסס, אך ג'ארד החליט לעבור במקום זאת ללוס אנג'לס כדי להמשיך בקריירת משחק.

קריירה
------

תפקידו הראשון של פדלקי היה בשנת 1999, בתפקיד שולי בסרט "A Little Inside" לצד ג'יי הרינגטון. בשנת 2000 הוא לוהק כדין פורסטר בסדרת הטלוויזיה "בנות גילמור", תפקיד שגילם עד 2005, סיום העונה החמישית. במהלך תחילת שנות ה-2000, הוא הופיע גם במספר סרטים המיועדים לטלוויזיה, כולל "טבעת עם אור אינסופי" בערוץ דיסני, ובסרטים הקצרים"Silent Witness", "Close to Home".

לפדלקי היה תפקיד ללא קרדיט כבריון בקומדיה "12 במחיר 1", בו הוא שיחק לאחר שהתבקש על ידי שחקן עמית וידיד טום ולינג, שגילם את הדמות צ'ארלי בייקר, ובמאי הסרט, שרצה מישהו גדול יותר מצ'ארלי שיטפל אליו. פדלקי במקור נבחן לתפקיד של ולינג, אבל ויתר על זה כדי לצלם את הסרט "מקגייוור הצעיר" שמעולם לא מומש. בשנת 2004, הוא הופיע בקומדיה של מרי קייט ואשלי אולסן, "יום בניו יורק", בתפקיד טריי ליפטון, בחור חמוד שהאחיות אולסן נמשכות אליו. הוא גם שיחק תפקיד קצר במותחן "טיסת הפניקס" לצד דניס קווייד ויו לורי. בשנת 2005, כיכב פדלקי לצד אלישה קאת'ברט, צ'אד מייקל מוריי ופריס הילטון בסרט האימה "בית השעווה", בו הוא מגלם את וייד. באותה שנה הופיע פדלקי בסרט אימה נוסף, "זאב, זאב", בו הוא שיחק את טום.

מאז 2005 הוא מככב בסדרה "על טבעי" ברשת The WB ולאחר מכן ברשת The CW, לצד ג'נסן אקלס.

פדלקי שימש בתור המנחה של תוכנית ה-MTV, "חדר 401", שהופסק לאחר 8 פרקים בלבד עקב ירידה ברייטינג.

בשנת 2009, פדלקי גילם את הדמות הראשית בסרט האימה "יום שישי ה-13" לצד דניאל פאנאבייקר. הוא מגלם את קליי מילר, דמות שמגיעה למחנה המקולל קריסטל לייק בחיפוש אחר אחותו שנעלמה.

חייו האישיים
------------

בשנת 2004 החל לצאת עם השחקנית סנדרה מק'וי. השניים התארסו ב-27 במרץ 2008 ולאחר כחמישה ימים הם נפרדו.

פדלקי נישא לג'נביב קורטז, שחקנית שהתארחה לצידו בעבר ב"על טבעי", ב-27 בפברואר 2010. ב-10 באוקטובר 2011, הוא הודיע שהם מצפים לילדם הראשון. ב-19 במרץ 2012 נולד לזוג בן, תומאס קולטון. ב-22 בדצמבר 2013 נולד לזוג בן שני, אוסטין שפרד "שפ". בתם השלישית, אודט אליוט, נולדה ב-17 במרץ 2017. בני הזוג מתגוררים באוסטין, טקסס עם שלושת ילדיהם.

פדלקי יחד שותפיו לסדרה "על טבעי" ג'נסן אקלס ומישה קולינס תמכו בבטו או'רורק על התמודדותו בבחירות לסנאט של ארצות הברית מטעם מדינת טקסס.

פדלקי הוא הבעלים של "סטריאוטיפ", בר באוסטין, טקסס, שנפתח בשנת 2018. ב־27 באוקטובר 2019 נעצר פדלקי והואשם בתקיפה והשתכרות בציבור בעקבות קטטה בבר.

פילמוגרפיה
----------

### קולנוע

| שנה | סרט | תפקיד | הערות |
| --- | --- | --- | --- |
| 1999 | A Little Inside | מאט נלסון |  |
| 2003 | 12 במחיר 1 | בריון | ללא קרדיט |
| 2004 | יום בניו יורק | טריי ליפטון |  |
| טיסת הפניקס | ג'ון דייוויס |  |
| 2005 | בית השעווה | וייד |  |
| זאב, זאב | טום |  |
| 2007 | *House of Fears* | ג'יי.פי | ללא קרדיט |
| 2008 | *Christmas Cottage* | תומאס קינקייד |  |
| 2009 | יום שישי ה-13 | קליי מילר |  |
| 2015 | *Phantom Boy* | מקס | דיבוב |
|

### טלוויזיה

| שנה | סדרה | תפקיד | הערות |
| --- | --- | --- | --- |
| 2005-2000 | בנות גילמור | דין פורסטר | תפקיד ראשי (עונות 3-2); תפקיד חוזר (עונות 1, 5-4); 63 פרקים |
| 2001 | ER | פול האריס | פרק: "Piece of Mind" |
| 2002 | טבעת עם אור אינסופי | זאקרי גריי | סרט טלוויזיה של ערוץ דיסני |
| 2020-2005 | על טבעי | סאם ווינצ'סטר | תפקיד ראשי; (15 עונות); 327 פרקים |
| 2007 | חדר 401 | מנחה | תוכנית מתיחות; 8 פרקים |
| 2016 | בנות גילמור: שנה בחייהן | דין פורסטר | פרק: "Fall" |
| 2017 | *Kings of Con* | ג'יידן | סדרת רשת; פרק: "Arlington, VA" |
| 2021-הווה | ווקר | קורדל ווקר | תפקיד ראשי (3 עונות); 56 פרקים
גם מפיק בפועל |
|

קישורים חיצוניים
----------------

ויקישיתוף מדיה וקבצים בנושא **ג'ארד פדלקי** בוויקישיתוף
* ג'ארד פדלקי, ברשת החברתית פייסבוק
* ג'ארד פדלקי, ברשת החברתית אקס (טוויטר)
* ג'ארד פדלקי, ברשת החברתית אינסטגרם
* ג'ארד פדלקי, במסד הנתונים הקולנועיים IMDb (באנגלית)
* ג'ארד פדלקי, באתר AllMovie (באנגלית)
* ג'ארד פדלקי, באתר Rotten Tomatoes (באנגלית)
* ג'ארד פדלקי, באתר Metacritic (באנגלית)
* ג'ארד פדלקי, במסד הנתונים הקולנועיים KinoPoisk (ברוסית)

הערות שוליים
------------

1. ↑  ביוגרפיה - ג'ארד פדלקי, באתר TV Guide,‏ 29/11/2006
2. ↑  ביוגרפיה של ג'ארד פדלקי
3. 1 2  מתוך ראיון שנעשה עם בוני הארט
4. ↑  חדר 401: ביוגרפיות של השחקנים, באתר MTV
5. ↑  ראיין סטיוארט, יום שישי ה-13: ג'ארד פדלקי, באתר SuicideGirls,‏ 9/1/2009
6. ↑  ג'ניפר גודווין, ג'ארד פדלקי וג'נביב קורטז מאורסים, באתר SuicideGirls,‏ 6/1/2010
7. ↑  ג'ון קוביקק, הערות מחגיגת פרק המאה של "על טבעי", באתר BuddyTV,‏ 2/1/2010
8. ↑  Twitter
9. ↑  Lainey, Exclusive - Jared Padalecki and wife Genevieve Cortese expecting first child, www.laineygossip.com, ‏2011-10-10 (באנגלית)
10. ↑  Eng, Joyce (20 במרץ 2012). "Supernatural's Jared Padalecki Welcomes a Son". *TV Guide*. נבדק ב-20 במרץ 2012. `{{cite news}}`:  (עזרה)
11. ↑  Twitter

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX4670808
* BnF: cb155520901 (data)
* GND: 139805672
* ISNI: 0000 0001 1695 0631
* LCCN: no2005016975
* NKC: pna2007397663
* NTA: 315060107
* VIAF: 102650688
* WorldCat: lccn-no2005016975

 |